# Festival Internacional de Cinema de Sant Sebastià 1971

La 19a edició del Festival Internacional de Cinema de Sant Sebastià va tenir lloc entre el 7 i el 16 de juliol de 1971. En aquesta edició continuava tenint la categoria A de la FIAPF, és a dir, festival competitiu no especialitzat.

## Desenvolupament

Fou inaugurat el 7 de juliol de 1971 amb la presència del director general de Cinematografia Enrique Thomas de Carranza i amb la projecció fora de concurs d' Estiu del 42 de Robert Mulligan, qui fou entrevistat després de la projecció per Gemma Cuervo. Alhora el Museu Sant Telmo feia una exposició organitzada per Luis Gómez Mesa sobre la vida i obra de King Vidor, membre del jurat oficial i del qual s'ofereix una retrospectiva de la seva obra en aquesta edició. El dia 9 es van projectar la soviètica Molòdie de Nikolai Moskalenko i l'hongaresa Sárika drágám, que no fou ben acollida pels crítics. El dia 10 ho van ser The Touch d'Ingmar Bergman i Unman, Wittering and Zigo de John Mackenzie, que van recollir bones crítiques. El dia 11 foren exhibides Brewster McCloud de Robert Altman, Eberesuto dai kakko (Simfonia de l'Everest) d'Isao Zeniya i la txeca Už zase skáču přes kaluže, alhora que es va exhibir a la secció informativa Morte a Venezia, triomfadora al Festival de Canes. Els dies 12 i 13 es van mostrar Ça n'arrive qu'aux autres (on fou lloada l'actuació de Catherine Deneuve), la soviètica Diadia VaniaCrónica de una señora i Wezwanie. El dia 14 es va exhibir l'espanyola Los gallos de la madrugada, que fou escridassada i protestada, i Juste avant la nuit, alhora que visitaven el festival Vittorio Gassman i Mark Lester. El dia 15 es van projectar Le Genou de Claire, The Hellstrom Chronicle i Bartleby, alhora que cuejaven les protestes pel fracàs de la pel·lícula espanyola el dia anterior i a la secció informativa es projectava Sacco e Vanzetti. El dia 15 es van projectar Mecanismo interior del porto-riqueny Ramón Barco i Brancaleone alle Crociate, presentada pel seu protagonista Vittorio Gassman. També va visitar el festival Britt Ekland. El dia 16 es va projectar Love Story i es van entregar els premis.

## Retrospectiva

Aquest any es dedicaria una secció retrospectiva al director estatunidenc King Vidor, de qui es projectarien entre altres pel·lícules La gran desfilada (1925), The Crowd (1928), Street Scene (1931), Our Daily Bread (1934), The Citadel (1938), Un home sense estrella (1955), Guerra i pau (1956) i Salomó i la reina de Saba (1959).

## Jurat oficial

* King Vidor
* Ivan Bukovčan
* Guido Cincotti
* Robert Chabert
* Julia Gutiérrez Caba
* Leopoldo Torre Nilsson
* George Willoughby

## Selecció oficial

Les pel·lícules de la selecció oficial de 1971 foren:
* Bartleby d'Anthony Friedman
* Brancaleone alle Crociate de Mario Monicelli
* Brewster McCloud de Robert Altman
* Crónica de una señora de Raúl de la Torre
* Der plötzliche Reichtum der armen Leute von Kombach de Volker Schlöndorff
* Diadia Vania d'Andrei Mikhalkov-Kontxalovski
* Eberesuto dai kakko (Simfonia de l'Everest) d'Isao Zeniya (fora de concurs)
* Juste avant la nuit de Claude Chabrol
* Le Genou de Claire d'Eric Rohmer
* Los gallos de la madrugada de José Luis Sáenz de Heredia (fora de concurs)
* Molòdie de Nikolai Moskalenko
* Love Story d'Arthur Hiller (fora de concurs)
* Mecanismo interior de Ramón Barco (fora de concurs)
* Sárika drágám de Pál Sándor
* Estiu del 42 de Robert Mulligan (fora de concurs)
* Ça n'arrive qu'aux autres de Nadine Trintignant
* The Hellstrom Chronicle de Walon Green (fora de concurs)
* The Touch d'Ingmar Bergman (fora de concurs)
* Unman, Wittering and Zigo de John Mackenzie
* Už zase skáču přes kaluže de Karel Kachyňa
* Wezwanie de Wojciech Solarz

## Palmarès

Els premis atorgats en aquesta edició foren:
* Conquilla d'Or a la millor pel·lícula: Le Genou de Claire, d'Eric Rohmer
* Conquilla d'Or (curtmetratge): El sueño del Pongo, de Santiago Álvarez Román
* Conquilla de plata (ex aequo):
** Diadia Vania d'Andrei Mikhalkov-Kontxalovski
** Estiu del 42 de Robert Mulligan
** Už zase skáču přes kaluže de Karel Kachyňa
* Premi Sant Sebastià d'interpretació femenina: Graciela Borges, per Crónica de una señora de Raúl de la Torre
* Premi Sant Sebastià d'interpretació masculina: Vittorio Gassman, per Brancaleone alle crociate de Mario Monicelli
* Menció especial del Jurat: Bartleby d'Anthony Friedman

## Referències

* ↑ San Sebastián: una divertida y atrevida cinta americana inicia el festival de cine, La Vanguardia, 9 de juliol de 1971
* ↑ San Sebastián; El Fsetival Internacional de Cine se inaugura hoy, La Vanguardia, 7 de juliol de 1971
* ↑ Una interesante y reveladora película soviética. La película húngara no interesó a nadie, La Vanguardia, 10 de juliol de 1971
* ↑ Un gran film de Bergmann sin hermetismos ni misterios y una excelente cinta inglesa sobre la rebeldía estudiantil, La Vanguardia, 11 de juliol de 1971
* ↑ La historia del muchacho que quería ser pájaro no llega a entusiasmar. - Un bello documental japonés sobre el Himalaya, La Vanguardia, 13 de juliol de 1971
* ↑ "Muerte en Venecia", acontecimiento artístico. Norteamérica realiza con "Brewster McCloud" una escalada imaginativa y original, ABC, 13 de juliol de 1971
* ↑ Un nivel medio de poca calidad, La Vanguardia, 14 de juliol de 1971
* ↑ Producciones de Argentina, Checoslovaquia, URSS, Polonia e Italia, ABC, 14 de juliol de 1971
* ↑ Rotundo fracaso de la película española. Una excelente cinta de Chabrol, 15 de juliol de 1971
* ↑ «Le genou de Claire», una cinta deliciosa, y «Bartleby», un conmovedor filme británic, La Vanguardia, 16 de juliol de 1971
* ↑ Claude Chabrol: Cien minutos de buen cine.- "El mundo de los insectos y Walon Green».-«Sacco e Vanzetti» en la informativa.- «Le Genou de Claire», de Eric Rohmer, ABC, 16 de juliol de 1971
* ↑ Una cinta española, realizada por un joven cubano, protestada.- Una regocijante pelicula italiana incluida, no se sabe por que, en el concurso, La Vanguardia, 17 de juliol de 1971
* ↑ Termina brillantemente el festival de cine, 18 de juliol de 1971
* ↑ Homenaje a King Vidor, ABC, 9 de juliol de 1971
* ↑ Pel·lícules a la selecció de 1971 al web del Festival
* ↑ Premis del 1971 al web del Festival de Sant Sebastià

## Vegeu també

* 21è Festival Internacional de Cinema de Berlín
* 24è Festival Internacional de Cinema de Canes
* 32a Mostra Internacional de Cinema de Venècia
* 7è Festival Internacional de Cinema de Moscou

## Enllaços externs

* Festival de Sant Sebastià 1971
* Festival de Sant Sebastià 1971 a Filmaffinity